КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий Къэбэрдей-Балъкъэр Республикэм Террорым пэщIэтынымкIэ и комиссэм и зэIущIэ иригъэкIуэкIащ
ЗэIущIэм щытепсэлъыхьащ КъБР-м и транспорт IэнатIэм террорист шынагъуэншагъэр къыщызэгъэпэщыным нэхъри хуэсакъыным, апхуэдэуи щIалэгъуалэр терроризмэмрэ экстремизмэмрэ я хъым имыхуэным хуэунэтIауэ гъэзэщIакIуэ властымрэ щIыпIэ самоуправленэмрэ я органхэм зэфIагъэкI Iуэхухэм. Украинэм къыщыхъухэм тригъащIэри, КIуэкIуэ Юрий къызэхуэсахэм псом хуэмыдэу гу лъаригъэтащ эктремизмэмрэ терроризмэмрэ ебэныным хуэунэтIа Iэмал псори къызэщIэгъэуIуэн зэрыхуейм, республикэмрэ абы исхэмрэ я шынагъуэншагъэр къызэгъэпэщыным, цIыхухэр псэун папщIэ зыхуэныкъуэ хъу IэнатIэ псори тэмэму хъумэным хуэунэтIа зыхуэфащэ Iуэхухэр зэрызэфIэгъэкIыпхъэм.
КъБР-м и Iэтащхьэмрэ Правительствэмрэ я пресс-IуэхущIапIэ.
